Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 8. melléklet a 96/2011. (X. 17.) VM rendelethez
Paragraph Index: 540

6. A közjóléti és védelmi rendeltetésû erdõkben folytatható erdõgazdálkodás szabályai 6.1. Közjóléti rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra. 6.2. Természetvédelmi rendeltetésû erdõk Természetvédelmi rendeltetésû erdõ nincs a körzetben. 6.3. Nem védett, Natura 2000 rendeltetésû erdõk 6.3.1. A véghasználatok során a 8. pontban megfogalmazott elvárások szerint hagyásfákat, illetve hagyásfa csoportokat kell visszahagyni a területen. 6.3.2. A közösségi jelentõségû, fában fejlõdõ bogárfajok – például szarvasbogár (Lucanus cervus), nagy hõscincér (Cerambix cerdo), kék pattanóbogár (Limoniscus violaceus), havasi cincér (Rosalia alpina), skarlátbogár (Cucujus cinnabarinus), gyászcincér (Morimus funereus) –, és a közösségi jelentõségû denevérfajok állományainak megõrzése érdekében a fakitermelések végrehajtása során egyenletes eloszlásbanböhöncös,odvas faegyedeket, valamint álló és fekvõ holtfát kell visszahagyni a területen. 6.3.3. A kedvezõ természetvédelmi helyzetû, kiemelt közösségi jelentõségû, jelölõ erdei élõhelytípusok esetében – az enyves éger (Alnus glutinosa) és magas kõris (Fraxinus excelsior) alkotta ligeterdõk (91E0) – a véghasználat és az erdõfelújítás során a cserjeszintet legalább olyan mértékben meg kell hagyni, valamint a cserjeszint többi részének átmeneti eltávolítását olyan módon kell végrehajtani, hogy az erdészeti tájban õshonos cserjefajokból álló cserjeszint ismételt kialakulásának feltételei biztosítottak legyenek. 6.3.4. Az erdõnevelések végrehajtása során a termõhelynek nem megfelelõ, vagy az erdészeti tájidegen elegyfafajokat – különös tekintettel az intenzíven terjedõ fajokat – vissza kell szorítani. A fekete- és erdeifenyves fõfafajú erdõkben a megfelelõ csoportos jellegû gyérítési módszerek alkalmazásával elõ kell segíteni az õshonos lombos fafajok elõretörését. 6.3.5. A közösségi jelentõségû, jelölõ erdei élõhelytípusok és jelölõ fajok kedvezõ természetvédelmi helyzetének fenntartása érdekében biztosítani kell a folyamatos erdõszegély kialakulását és fennmaradását. 6.3.6. A nagy kiterjedésû, egykorú és kevés fafajból álló erdõk lombkorona-, cserje-, valamint lágyszárú szintjében az erdõgazdálkodási tevékenységek végrehajtása során elõ kell segíteni a faji, életkori, és szerkezeti változatosság növekedését. 6.4. Egyéb védelmi rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes